ஆரம்பநிலைப் பாடசாலை மாணவர்கள் அனைவரினதும் பெற்றோர்/பராமரிப்பாளருக்கானது,

கடந்த வாரம் அனுப்பப்பட்டிருந்த தகவல்களின் ஒரு தொடர்ச்சிதான் இது, [Elementary Switch Form](https://tdsb.ca1.qualtrics.com/jfe/form/SV_42ZfFzbFT1x9kAC) (ஆரம்பநிலைக் கற்கைமாதிரியை மாற்றுவதற்கான படிவம்) தற்போது கிடைக்கின்றது என்பதைத் தயவுசெய்து அறிந்திருங்கள்.  
  
பெப்ரவரி 2022 இல், நேரில் மற்றும் மெய்நிகர் வழிக் கற்றல்களுக்கு இடையில் ஆரம்பநிலை மாணவர்கள் மாறுவதை முன்கூட்டியே திட்டமிடுவதற்கு, மாற்றத்தைக் கோரும் பெற்றோர்/பராமரிப்பாளர் மற்றும் மாணவர்கள் யாவரும் ஆரம்பநிலைக் கற்கைமாதிரியை மாற்றுவதற்கான படிவத்தை **டிசம்பர் 3 வெள்ளிக்கிழமைக்கும் ஜனவரி 7 வெள்ளிக்கிழமைக்கும்** இடையில் பூர்த்திசெய்தல் அவசியமாகும். மாற்றத்தைக் கோரும் ஒவ்வொரு மாணவருக்கும் தனித்தனிப் படிவம் பூர்த்திசெய்யப்பட வேண்டும். மாற்றம் எதையும் செய்யவிரும்பாத பெற்றோர்/பராமரிப்பாளர் மற்றும் மாணவர்கள் படிவம் எதனையும் பூர்த்திசெய்ய வேண்டியதில்லை.

மாற்றமொன்றைக் கோருவதை நீங்கள் கருத்திலெடுத்தால், மாற்றத்துக்கான அந்த படிவத்தைச் சமர்ப்பிப்பதற்கு முன்பாக உங்களின் பிள்ளையுடன் பேசுங்கள். தீர்மானங்களை எடுக்கும் பொறுப்புகளைப் பகிர்ந்துகொள்கின்ற பெற்றோர்/பராமரிப்பாளர் அனைவரும் படிவத்தைப் பூர்த்திசெய்வதற்கு முன்பாக ஒரு உடன்பாட்டுக்கு வருவார்கள் என்று நாங்கள் எதிர்பார்க்கிறோம்.

பெப்ரவரி மாதத்திற்கு மிக முன்பாகவே, இந்தத் தீர்மானத்தை எடுக்கும்படி நாங்கள் கேட்கிறோம் என்பது எங்களுக்கு விளங்குகிறது, இந்தச் செயல்முறையை நிறைவுசெய்வதற்கு நேரமெடுக்கும் என்பதை நீங்கள் விளங்கிக்கொள்வதற்கு நன்றி. மாற்றத்துக்கான கோரிக்கைகள் யாவும் நிறைவேற்றப்படும் என்பதற்கு எங்களால் உத்தரவாதமளிக்க முடியாதிருக்கும் அதேவேளையில், கிடைக்கக்கூடிய திட்டங்கள் மற்றும் இடங்களின் அடிப்படையில் (உ+ம். பிரெஞ் மொழி மூலமான கல்வி, விரிவாக்கப்பட்ட பிரெஞ், சிறப்புத் திட்டங்கள், மாற்றீட்டுப் பாடசாலைகள், எல்லைப்படுத்தப்பட்ட பிற சூழ்நிலைகள்) முடிந்தவரை பலருக்கு இடமளிப்பதே எங்களின் நோக்கமாகும்.  
  
**பெப்ரவரி 22, 2022** இல் தொடங்கும் ஆரம்பநிலை வகுப்புகள் இந்த மாற்றங்களின் காரணங்களினால் ஏற்படும் மாறுபாடுகளைப் பிரதிபலிப்பனவாக இருக்கும்.

சாத்தியமான மீள்ஒழுங்கமைப்பின் காரணமாக கற்றல்மாதிரியை மாற்றுவதை நீங்கள் தெரிவுசெய்திருந்தாலென்ன தெரிவுசெய்திருக்காவிட்டாலென்ன, உங்களின் பிள்ளையின் ஆசிரியர் அல்லது வகுப்பு (அல்லது மெய்நிகர் வழிக் கற்றல் வகுப்புக்கான பாடசாலை) மாறக்கூடும்.

மேலதிக தகவல்களுக்குத் தயவுசெய்து [www.tdsb.on.ca/switchform](http://www.tdsb.on.ca/switchform)ஐப் பார்வையிடுங்கள் அல்லது கேள்விகள் இருப்பின் உங்களின் பிள்ளையின் பாடசாலை அதிபரைத் தொடர்பு கொள்ளுங்கள். நன்றி.